# Hawliau Cleifion

Byddwn yn darparu gofal o’r safon y byddem yn ei ddisgwyl ein hunain i gleifion. Byddwn yn cyfathrebu â chleifion mewn modd cwrtais a phroffesiynol a byddwn bob amser yn rhoi gwybodaeth lawn i chi am ein gwasanaethau. Byddwch bob amser yn derbyn cynllun triniaeth a byddwn ond yn darparu triniaeth yr ydych wedi cydsynio iddi. Byddwn yn sicrhau bod gennym y wybodaeth ddiweddaraf a byddwn bob amser yn rhoi gwybod i chi am unrhyw newidiadau i bolisïau’r practis. **Sut i ddod o hyd i ni**

Rydym wedi ein lleoli gyferbyn ag adeilad cylch chwarae Dechrau’n Deg, oddi ar Heol Canola yn Sarn, gyda mynediad hawdd o'r M4 ar yr A4061.

Practice Information

Taflen Wybodaeth y Practis 05.01.2024

# Cyfrifoldebau Cleifion

Hoffem i chi gymryd rhan yn eich gofal deintyddol yn enwedig unrhyw gyngor ar gamau ataliol neu ddeiet a fydd yn gwella eich iechyd deintyddol. Gwerthfawrogir presenoldeb prydlon, er ein bod yn sylweddoli nad yw hyn bob amser yn bosibl. Byddwn bob amser yn gwneud ein gorau i fod yn brydlon, gobeithiwn y gallwch ein helpu i wneud hyn drwy gyrraedd ar amser hefyd. Cofiwch drin ein staff yn gwrtais bob amser gan y byddant bob amser yn gwneud eu gorau i ddiwallu eich anghenion.

# Gofal Brys

Ein nod yw cynnig apwyntiadau ar yr un diwrnod i gleifion sydd mewn poen neu sydd â phroblemau deintyddol brys. Os bydd argyfwng yn digwydd y tu allan i oriau agor y practis, gallwch gael gofal neu gyngor gan:

* Hwb Deintyddol y GIG ar 0300 123 5060
* Denplan 07908 729166/0800 84 49 99/tramor: +441962844999
* Cleifion Preifat 07908 729166

# Ein Tîm

Mae'r holl bractis yn cymryd rhan mewn dysgu parhaus i ddarparu'r gofal gorau posibl i bob claf, i sicrhau ein bod yn gwybod am dechnegau ac arferion newydd, i fod yn lle hapus a boddhaus i weithio a sicrhau bod athroniaeth o ddysgu a gofal ardderchog i gleifion yn ganolog i’n gwaith. Nodir ein hanghenion hyfforddi drwy arfarniadau rheolaidd ac mae gan bob aelod o'r tîm gynlluniau datblygu personol. Maent hefyd yn cyflawni gofynion GDC ar gyfer datblygiad proffesiynol parhaus.

 **Rheolwr Cofrestredig/Darparwr/Prif Ddeintydd:**

 Christian Hoes, BDS U Cymru 2011, Rhif GDC 210332

 **Therapydd Deintyddol:** Rhiannon Moore, Hylendid Deintyddol a

 Therapi Deintyddol BSc Caerdydd 2021, Rhif GDC 295665

**Rheolwyr:** Mariah Cassam Rheolwr y Practis NVQ Lefel 3 Nyrsio Deintyddol Rhif GDC 280319

 **Tîm Nyrsio/Derbynfa:**

 Lois Cocks, C&G Lefel 3 Nyrsio Deintyddol Rhif, Seren Hopkins, Nyrs

 Ddeintyddol dan Hyfforddiant, Lexy Coles, Nyrs Ddeintyddol

 dan Hyfforddiant. Molly Honeywell, Nyrs Ddeintyddol dan Hyfforddiant.

#  Gwybodaeth Ddefnyddiol Arall

Bwrdd Iechyd Prifysgol Cwm Taf Morgannwg

Ysbyty Dewi Sant, Albert Rd, Pontypridd CF37 1LB

Ffôn: 01443 468222

 **Yn gweithredu o:**

**Vale View, Canola, Sarn, Pen-y-bont ar Ogwr,**

**CF32 9TY**

**reception@valeviewdentalcare.co.uk** **Ffôn: 01656 721145**

**Croeso**

Hoffem eich croesawu i Vale View Dental Care a diolch am ein dewis fel eich darparwr gofal deintyddol. Ein nod bob amser yw darparu gofal deintyddol o ansawdd uchel yn gyson, i bob claf. Mae llawer o'n cleifion yn dewis y practis hwn oherwydd bod ffrind neu berthynas wedi ein hargymell iddynt. Dyma'r ganmoliaeth orau y gallwn ei chael a gobeithio y bydd ymweld â'r practis yn brofiad dymunol. Mae gennym ddyraniad sefydlog o gyllid y GIG gan Fwrdd Iechyd Prifysgol Cwm Taf Morgannwg i ddarparu triniaeth. Rydym hefyd yn cynnig gofal preifat, ac yn darparu aelodaeth ddeintyddol Code, system gofal iechyd deintyddol annibynnol, fel opsiwn sy’n galluogi cleifion i ledaenu cost triniaeth ddeintyddol. Os hoffech chi wneud apwyntiad, ffoniwch y practis a byddwn yn hapus i drefnu amser cyfleus ar eich cyfer.

# Eich Iechyd Deintyddol

Iechyd deintyddol da i chi a'ch teulu yw ein nod. Mae gofalu am eich dannedd gartref, ynghyd â chymorth a chyngor gan eich deintydd a'ch hylenydd, yn sicrhau bod hyn yn bosibl i chi. Bwriad y dull ataliol yw lleihau'r angen am driniaeth ddeintyddol i gleifion o bob oed. Gobeithio y byddwch chi'n gweithio gyda ni i gyflawni hyn. Rydym yn sgrinio pob claf ar gyfer canser y geg yn ystod archwiliadau rheolaidd. Gofynnwn i gleifion am y defnydd o dybaco ac alcohol am eu bod yn cynyddu'ch risg o ganser y geg. Byddwn yn gofyn i chi am eich iechyd cyffredinol, ac am unrhyw feddyginiaethau rydych yn eu cymryd. Mae hyn yn ein helpu i'ch trin yn ddiogel a gwneud popeth o fewn ein gallu i ofalu am eich iechyd cyffredinol. Rydym yn cadw'r holl wybodaeth amdanoch chi'n gyfrinachol. Cofiwch ddod â rhestr o unrhyw feddyginiaethau rydych chi’n eu cymryd ar hyn o bryd.

# Ein Gwasanaethau

Rydym yn cynnig ystod gynhwysfawr o ddeintyddiaeth gyffredinol, ataliol a chosmetig, gan gynnwys gwynnu dannedd, llenwadau gwyn a sythwyr dannedd sydd mor anymyrrol â phosibl. Mae ein therapydd deintyddol wedi'i hyfforddi ym mhob agwedd ar ofal deintyddol, gan gynnwys digennu a llathru *(scaling and polishing)* ac yn rhoi'r cyngor diweddaraf ar hybu iechyd y geg ac atal clefyd y deintgig. Pan fyddwn yn teimlo ei fod o fudd i chi, efallai y byddwn yn awgrymu eich bod yn cael eich atgyfeirio at arbenigwr penodol h.y. ar gyfer triniaeth sianel y gwreiddyn gymhleth, rheoli clefyd y deintgig neu fewnblaniadau deintyddol.

# Cyfrinachedd

Dim ond staff clinigol a Rheolwr y Practis sydd â mynediad at wybodaeth am gleifion.

#  Triniaeth

Wrth gynnig triniaethau, byddwn yn gwneud ein gorau i sicrhau bod eich gofal deintyddol yn diwallu eich anghenion unigol. Byddwn yn esbonio opsiynau a chostau triniaeth, fel y gallwch wneud dewis gwybodus, gan roi amser i chi drafod ac ystyried dewisiadau eraill. Byddwn bob amser yn egluro beth rydyn ni'n ei wneud. Byddwch yn derbyn amcangyfrif ysgrifenedig o driniaeth sydd wedi'i chynllunio a chostau. Mae rheoli halogi hefyd yn hanfodol i ddiogelwch ein cleifion. Mae pob aelod o’r practis yn derbyn hyfforddiant ar systemau’r practis ar gyfer rheoli halogi. Mae'r practis yn gweithredu system adalw i sicrhau eich bod yn cael gofal arferol yn rheolaidd.

# Cleifion Nerfus

Mae ofn deintyddion yn rhywbeth mae Vale View Dental Care yn ymwybodol iawn ohono. Mae llawer o bobl mor bryderus am ymweld â deintydd fel bod eu dannedd a'u deintgig yn dirywio. Rydym yn cynnig croeso cynnes i gleifion nerfus. Gyda deintyddiaeth fodern, mae llawer o dechnegau y gallwn eu defnyddio i helpu i wneud eich ymweliad yn fwy dymunol. Does dim angen i chi deimlo embaras am unrhyw broblemau sydd gennych gyda'ch dannedd, byddwn yn ymdrechu i wneud popeth o fewn ein gallu i wneud i chi deimlo'n gartrefol.

#  Mynediad

Ein nod yw darparu gofal i bob claf beth bynnag fo'i anghenion. Mae mynediad i bobl anabl a pharcio ar y safle y tu ôl i'r adeilad i'r rhai sydd â phroblemau symudedd. Byddem yn ddiolchgar petaech yn rhoi gwybod i ni ymlaen llaw os oes angen i chi ddefnyddio'r fynedfa gefn. Mae gennym hefyd doiled ar y llawr gwaelod a chadair ddeintyddol bwrpasol yn ein deintyddfa ar y llawr gwaelod. Gellir atgyfeirio cleifion ag anabledd sydd angen cyfleusterau arbenigol at Wasanaeth Deintyddol Cymunedol CTM. Os oes gennych unrhyw ymholiadau ynglŷn â mynediad, cysylltwch â'r dderbynfa.

# Apwyntiadau

Mae gennym bolisi canslo i sicrhau bod apwyntiadau yn rhedeg yn llyfn a bod ein hamser yn cael ei ddefnyddio'n effeithlon. Polisi’r practis yw eich bod yn rhoi rhybudd o 2 ddiwrnod gwaith i ganslo apwyntiadau. Mae hyn yn ein galluogi i ail-lenwi'r slot sydd bellach yn wag a chynnig yr apwyntiad i rywun arall. Rydym yn deall bod salwch neu argyfyngau yn digwydd o bryd i’w gilydd, ac efallai na fyddwch yn gallu rhoi cymaint o rybudd yn yr achosion hyn.

Cedwir amser yn ein hamserlen ar eich cyfer, a gofynnwn i chi fod yn ystyriol pan fydd angen i chi newid apwyntiad. Efallai na fydd cleifion y GIG sy'n methu â mynychu neu ganslo o fewn y cyfnod rhybudd, yn cael cynnig unrhyw apwyntiadau pellach yn y practis hwn. Ar gyfer pob claf arall, gellir codi ffi os na allwch roi digon o rybudd o ganslo neu fethu â mynychu apwyntiad.

# Taliadau

Gofynnir am daliad pan fyddwch chi’n trefnu eich apwyntiad neu caiff ei gymryd cyn unrhyw driniaeth sydd i ddod. Os bydd angen gwaith labordy, bydd angen talu'r gost lawn cyn eich ymweliad olaf. Y dull talu sy'n cael ei ffafrio yw cerdyn credyd/debyd; fodd bynnag, rydym yn derbyn arian parod yn y dderbynfa. Gellir gwneud deintyddiaeth yn fwy fforddiadwy trwy ein cyfleusterau credyd di-log a ddarperir gan Tabeo. Os ydych chi eisiau trafod unrhyw agwedd ar ddeintyddiaeth, ffoniwch i siarad â'r tîm rheoli.

# Sylwadau a Chwynion am ein Gwasanaeth

Yn Vale View Dental Care rydym yn croesawu unrhyw sylwadau neu syniadau am ansawdd y gofal a ddarparwn. Rydym yn gofyn yn rheolaidd i gleifion am eu barn ar ein gwasanaethau. Rydym yn cynnal arolygon boddhad cleifion rheolaidd ac arolygon i gleifion newydd. Gallwch hefyd adael sylwadau ar ein gwefan neu yn ein blwch "sylwadau ac awgrymiadau" yn y dderbynfa. Mae gennym systemau ar gyfer delio â chwynion cleifion yn brydlon ac ar gyfer sicrhau bod gwersi'n cael eu dysgu o unrhyw gamgymeriadau rydyn ni'n eu gwneud. Mae ein system yn bodloni meini prawf cenedlaethol. Gofynnwch i'r dderbynfa am fanylion gweithdrefn cwynion y practis.

# Cyfrinachedd a Gwybodaeth Cleifion

Mae'r holl wybodaeth am ein cleifion yn cael ei thrin yn gwbl gyfrinachol yn unol â pholisi’r practis. Nodir manylion y staff sydd â mynediad at eich cofnodion yn adran 'Ein Tîm' yn y daflen hon. Gellir cael copi o'n polisi cyfrinachedd a diogelu data drwy ofyn yn y dderbynfa. Gellir anfon ceisiadau ysgrifenedig am wybodaeth bersonol i'r practis neu eu hanfon trwy e-bost i reception@valeviewdentalcare.co.uk. Mae cynllun cyhoeddi Deddf Rhyddid Gwybodaeth ar gyfer gwasanaethau'r GIG yn manylu ar sut mae modd cael gwybodaeth arall. Os oes gennych unrhyw ymholiadau, gofynnwch i dîm y dderbynfa am fanylion.

# Ymddygiad Camdriniol neu Dreisgar

Dylech drin ein staff gyda'r parch rydych chi'n ei ddisgwyl gennym ni. Ni fyddwn yn goddef ymddygiad aflonyddgar tuag at ein tîm deintyddol. Gall camau gael eu cymryd yn erbyn cleifion sy'n ymddwyn yn ymosodol tuag at y tîm. Gallwch gael eich dadgofrestru o'r practis a rhoddir gwybod i Fwrdd Iechyd Prifysgol Cwm Taf Morgannwg. Mae aflonyddu yn cynnwys trais neu gamdriniaeth, gan gynnwys defnyddio iaith sarhaus.

# Oriau Agor

Dydd Llun,Dydd Mawrth,Dydd Iau 9.00am i 5.30pm (Egwyl Cinio 1 - 2 pm)

Dydd Mercher 9.00am I 6pm (Egwyl Cinio 1-2pm)

Dydd Gwener 8.30am i 2.00pm